Sodba Splošnega sodišča (šesti senat) z dne 8. novembra 2017 – Ivanyushchenko/Svet

(Zadeva T‑246/15)

„Skupna zunanja in varnostna politika – Omejevalni ukrepi zaradi razmer v Ukrajini – Zamrznitev sredstev – Seznam oseb, subjektov in organov, za katere se uporabi zamrznitev sredstev in gospodarskih virov – Ohranitev imena tožeče stranke na seznamu – Očitna napaka pri presoji“

1. Ničnostna tožba–Pravni interes–Tožba zoper akt, s katerim so uvedeni omejevalni ukrepi proti tožeči stranki–Razveljavitev izpodbijanega akta med postopkom–Ustavitev postopka–Nedopustnost–Ohranitev interesa tožeče stranke, da se prizna nezakonitost izpodbijanega akta (člen 263 PDEU; sklepi Sveta 2014/119/SZVP, (SZVP) 2015/364 in (SZVP) 2016/318; uredbe Sveta št. 208/2014, št. 2015/357 in št. 2016/311) (Glej točke od 45 do 50.)

2. Evropska unija–Sodni nadzor nad zakonitostjo aktov institucij–Omejevalni ukrepi zaradi razmer v Ukrajini–Obseg nadzora–Dokaz o utemeljenosti ukrepa–Obveznost Sveta, da Svet sistematično preverjati dokaze, ki so jih predložili organi tretje države–Neobstoj–Obveznost Sveta, da presodi, ali je treba pridobiti informacije ali dodatne dokaze od nacionalnih organov–Obseg (Listina Evropske unije o temeljnih pravicah, člena 41 in 47; sklepi Sveta 2014/119/SZVP, (SZVP) 2015/364 in (SZVP) 2016/318; uredbe Sveta št. 208/2014, št. 2015/357 in št. 2016/311) (Glej točke od 65 do 74.)

3. Skupna zunanja in varnostna politika–Omejevalni ukrepi proti določenim osebam, subjektom in organom zaradi razmer v Ukrajini–Zamrznitev sredstev oseb, odgovornih za odtujitev javnih sredstev Ukrajine–Odtujitev državnih sredstev–Pojem–Dejanje, pri katerem gre za nezakonito uporabo virov javnih organov, zaradi katere je nastala škoda njihovim finančnim interesom (sklepa Sveta 2014/119/SZVP, člen 1(1), in (SZVP) 2015/143) (Glej točke od 91 do 95.)

4. Evropska unija–Sodni nadzor nad zakonitostjo aktov institucij–Omejevalni ukrepi proti določenim osebam, subjektom in organom zaradi razmer v Ukrajini–Zamrznitev sredstev oseb, odgovornih za odtujitev javnih sredstev Ukrajine–Obseg nadzora–Preizkus zakonitosti glede na informacije, razpoložljive ob sprejetju sklepa (člen 263 PDEU; sklepi Sveta 2014/119/SZVP, (SZVP) 2015/364 in (SZVP) 2016/318; uredbe Sveta št. 208/2014, št. 2015/357 in št. 2016/311) (Glej točko 143.)

Predmet

Predlog na podlagi člena 263 PDEU za razglasitev ničnosti, prvič, Sklepa Sveta (SZVP) 2015/364 z dne 5. marca 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2015, L 62, str. 25) ter Izvedbene uredbe Sveta (EU) 2015/357 z dne 5. marca 2015 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2015, L 62, str. 1) in drugič, Sklepa Sveta (SZVP) 2016/318 z dne 4. marca 2016 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2016, L 60, str. 76) ter Izvedbene uredbe Sveta (EU) 2016/311 z dne 4. marca 2016 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL, 2016, L 60, str. 1) v delu, v katerem je bilo ime tožeče stranke ohranjeno na seznamu oseb, subjektov in organov, za katere se uporabljajo ti omejevalni ukrepi.

Izrek

1. Sklep Sveta (SZVP) 2015/364 z dne 5. marca 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini ter Izvedbena uredba Sveta (EU) 2015/357 z dne 5. marca 2015 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se v delu, v katerem se nanašata na tožečo stranko, razglasita za nična.

2. Sklep Sveta (SZVP) 2016/318 z dne 4. marca 2016 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini ter Izvedbena uredba Sveta (EU) 2016/311 z dne 4. marca 2016 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se v delu, v katerem se nanašata na tožečo stranko, razglasita za nična.